stanford-oval/wikipedia huggingface dataset:
Superman/Batman: Public Enemies

| Superman/Batman: Public Enemies |
| --- | --- |

Ohjaaja:  Sam Liu
Käsikirjoittaja:  Stan Berkowitz
Perustuu:  Superman/Batman (sarjakuva)
Tuottaja:  Michael Goguen Bobbie Page
Säveltäjä:  Christopher Drake
Leikkaaja:  Margaret Hou
Pääosat:  Clancy Brown Kevin Conroy Tim Daly Xander Berkeley Corey Burton Ricardo Chavira Allison Mack John C. McGinley C. C. H. Pounder
Valmistustiedot
Valmistusmaa:   Yhdysvallat
Tuotantoyhtiö:  Warner Bros. Animation
Levittäjä:  Warner Bros. Home Entertainment Netflix
Ensi-ilta:  29. syyskuuta 2009
Kesto:  66 min
Alkuperäiskieli:  Englanti
Budjetti:  3 500 000 dollaria
Tuotto:  8 105 042 dollaria
Seuraaja:  Superman/Batman: Apocalypse
Aiheesta muualla
Virallinen sivusto
IMDb 
AllMovie
Infobox OKNimi-testi OK: 
Superman/Batman: Public Enemies on vuonna 2009 suoraan DVD:lle julkaistu animaatioelokuva. Se perustuu DC Comicsin julkaisemaan Superman/Batman-sarjakuvan ensimmäiseen kuuteen numeroon, jossa Teräsmies ja Batman tekevät yhteistyötä estääkseen meteoriitin iskemistä maaplaneetalle ja samalla pysäyttää Lex Luthorin salajuonen. Elokuvan ohjasi Sam Liu ja käsikirjoituksesta vastasi Stan Berkowitz. Pääosassa ääninäyttelevät Tim Daly, Kevin Conroy ja Clancy Brown.
Elokuva on kuudes peräkkäinen elokuva Warner Premieren ja Warner Bros. Animationin tuottamista DC universumin alkuperäisistä animaatioelokuvista, jonka aloitti Superman: Doomsday vuonna 2007.
Äänirooleissa

| 0 | 1 | 2 |
| --- | --- | --- |
|  Clancy Brown  | … |  Lex Luthor   |
|  Kevin Conroy  | … |  Batman   |
|  Tim Daly  | … |  Teräsmies   |
|  Xander Berkeley  | … |  Kapteeni Atomi   |
|  Corey Burton  | … |  Kapteeni Marvel, Solomon Grundy, sivuäänet   |
|  Ricardo Chavira  | … |  Major Force   |
|  Allison Mack  | … |  Power Girl   |
|  John C. McGinley  | … |  Metallo   |
|  C. C. H. Pounder  | … |  Amanda Waller   |
|  LeVar Burton  | … |  Musta Salama   |
|  Calvin Tran  | … |  Lelumies   |
|  Mark Jonathan Davis  | … |  Uutistoimittaja, sivuäänet   |
|  Brian George  | … |  Gorilla Grodd   |
|  Jennifer Hale  | … |  Tähtituli, Killer Frost   |
|  Rachael MacFarlane  | … |  Nightshade, Lady Shiva   |
|  Alan Oppenheimer  | … |  Alfred Pennyworth   |
|  Andrea Romano  | … |  Giganta, tietokoneen ääni   |
|  Bruce Timm  | … |  Mongul   |
|  Jonathan Adams  | … |  kenraali   |
|  Michael Gough  | … |  Haukkamies, Kapteeni Pakkanen   |
Tuotanto > Käsikirjoitus

Elokuvan käsikirjoituksesta vastannut Berkowitz kertoi sarjakuvan sovittamisessa animaatioon oli haastavinta tehdä siitä uskottava, että ihmiset kääntyisivät Teräsmiestä vastaan. Tämä saavutettiin sillä kun Teräsmies vaikuttaisi tappaneen yhden vihollisistaan Metallon ja Luthor asettaa syytöksen meteoriitin lähestymisestä maaplaneetalle. Tämän johdosta tavalliset kansalaiset tulevat vainoharhaisiksi Teräsmiestä kohtaan, joka myös tekee siitä vielä enemmän uskottavan.
Tuotanto > Roolitus

Elokuvan ääniohjaaja Andrea Romano pyysi elokuvan tuottajilta saamaan hänelle tutut näyttelijät Tim Daly, Clancy Brown ja Kevin Conroy päärooleihin, jotka esittivät hahmojaan 1990-luvulla muun muassa sarjoissa Teräsmies ja The New Batman Adventures. Lisäksi Romano kutsui elokuvassa pienen roolin saaneen LeVar Burtonin Mustan Salaman ääneksi.
Kuvassa rikolliset vasemmalta alkaen muun muassa Giganta, Mokkasiinikäärme, Black Manta, Brimstone ja Deadshot.
Teräsmies on juuri huomannut Batmanin uhranneen itsensä tuhoakseen meteoriitin.
Suurlähettiläät (maalaus)

| Suurlähettiläät |
| --- | --- |

Nimi:  Suurlähettiläät
Tekijä:  Hans Holbein nuorempi
Valmistuspaikka:  Lontoo
Valmistumisvuosi:  1533
Taiteenlaji:  muotokuva
Materiaali:  öljyväri
Korkeus:  207  cm
Leveys:  209,5 cm
Sijainti:  National Gallery
Suurlähettiläät on Hans Holbein nuoremman maalaama taulu vuodelta 1533. Maalaus on renessanssitaiteen tunnetuimpia muotokuvia. Se esittää Ranskan suurlähettilästä Jean de Dintevilleä ja piispa Georges de Selveä. Dinteville tilasi taulun ikuistaakseen itsensä ja ystävänsä. Maalaus on 209,5 senttimetriä leveä ja 207 senttimetriä korkea ja on maalattu öljyväreillä tammelle. Taulua pidettiin alun perin Dintevillen kotona. Se on kuulunut National Galleryn kokoelmiin vuodesta 1890 lähtien.
Yksityiskohdat ja niiden merkitykset

Maalauksen kallo
Kallo kuten se on teoksessa.
Kallo ilman optista vääristymää.
Teoksen alalaitaa hallitsee optisesti vääristynyt kallo, joka on memento mori, muistutus kuolevaisuudesta. Memento mori on teoksen tilanneen Dintevillen tunnuslause. Vasemmasta yläkulmassa näkyy verhon raosta krusifiksi, joka kertoo kristillisestä ajatuksesta kuoleman jälkeisestä elämästä.
Miesten takana olevalla tasolla oleva matto on valmistettu osmanien valtakunnassa ja se on aikansa luksustuote. Holbein maalasi tauluihinsa usein vastaavia mattoja ja niitä on sittemmin kutsuttu ”Holbein-matoiksi”. Arvokas matto osoittaa muotokuvan miesten korkeaa asemaa ja on luultavasti myös viittaus Ranskan tuolloisiin ulkosuhteisiin, joihin kuului pyrkimys lähentyä osmaneita.
Pöydän alatasolla on luuttu, jonka kieli on katkennut, sekä avonainen virsikirja, jossa on Martti Lutherin virsiä. Näiden on ajateltu merkitsevän uskonpuhdistuksen tuomaa epäsointua. Niiden vieressä on karttapallo, jossa näkyy muun muassa Brasilia ja sen merkintä kartalla. Maalauksen valmistusmisaikana Ranska pyrki perustamaan kauppa-asemia Brasiliaan ja saamaan siellä jalansijaa. Kartalle on merkitty Tordesillasin ja Saragossan sopimusten rajat, mikä viittaa siirtomaavaltojen kilpailuun maa-alueista. Lisäksi tasolla on saksalaisen tähtitieteilijän Petrus Apianuksen kirja, joka käsittelee liiketoimintaa. Ylemmällä tasolla olevat navigointivälineet ovat myös viittauksia liiketoimintaan.
Lattian kuvioinnin perusteella paikka on tunnistettavissa Westminster Abbeyksi. Joidenkin taidehistorioitsijoiden mukaan lattian kuviointi olisi viittaus samantyyppisiin lattioihin Roomassa ja siten symboli kuvassa olevien miesten katolisuudelle.
Kirjallisuutta

Hervey, Mary F. S.: Holbein's ”Ambassadors” – the picture and the men – an historical study.  Lontoo:  G. Bell & Sons, 1900.  Teoksen verkkoversio. (englanniksi)
Aiheesta muualla

The Ambassadors Google Arts & Culture. Mountain View:  Google. (englanniksi)
Kuvia tai muita tiedostoja aiheesta Suurlähettiläät Wikimedia Commonsissa
Yksityiskohta: alatason luuttu, karttapallo ja kirjat.
Sympatrinen lajiutuminen

Osa
biologian
artikkelisarjaa
Keskeisiä aiheita
Yhteinen polveutuminen
Evoluution todisteet
Prosessit ja lopputulokset
Populaatiogenetiikka · Geneettinen variaatio · Mutaatio · Luonnonvalinta · Adaptaatio · Geneettinen ajautuminen · Geenivirta · Lajiutuminen · Sopeutumislevittäytyminen · Yhteistyö · Koevoluutio · Divergenssi · Konvergenssi · Paralleelinen evoluutio · Sukupuutto
Luonnonhistoria
Elämän alkuperä · Elämän historia · Evoluution aikajana · Ihmisen evoluutio · Evoluutiopuu · Biodiversiteetti · Eliömaantiede · Taksonomia · Kladistiikka · Välimuotofossiili · Joukkosukupuutto
Evoluutioteorian historia
Yleiskatsaus · Darwin · 
Lajien synty · Moderni synteesi
Tutkimushaarat ja sovellukset
Ekologinen genetiikka · Evoluutiolaskenta · Evoluutiopsykologia · Fylogenetiikka · Jalostus · Systematiikka
Yhteiskunnalliset vaikutukset
Yhteiskunnalliset vaikutukset
Vastustus
n · k ·
Sympatrinen lajiutuminen tarkoittaa evoluutioprosessia, jossa lajiutuminen tapahtuu ilman maantieteellistä isolaatiota, kun samalla alueella elävät populaatiot eivät voi jostain syystä lisääntyä keskenään. Sympatrisessa lajiutumisessa laji voi hajota kahdeksi tai useammaksi lajiksi, kun esimerkiksi jotkut populaation mutatoituneet yksilöt erikoistuvat käyttämään eri ravintokasvia. Tällöin populaatiot elävät samalla alueella, mutta niillä on erilainen ekologinen lokero. Populaatioiden välille kehittyy vähitellen mutaatioiden seurauksena lisääntymisesteitä ja lopulta ne eivät kykene lisääntymään keskenään vaikka alkuperäinen lajiutumiseste purkautuisikin.
Esimerkiksi äskettäin havaittiin, että eteläisellä Itämerellä elää kampela, ja vähäsuolaisilla alueilla elää oma kampelalaji, itämerenkampela. Sen oletetaan lajiutuneen muutaman tuhannen vuoden aikana.
Sympatrinen lajiutuminen voi olla myös äkillistä. Kasveilla kromosomistomutaatioiden aiheuttamat kromosomiluvun moninkertaistumiset voivat aiheuttaa uuden lajin synnyn nopeasti ilman maantieteellistä isolaatiota. Kromosomistomutaatioilla on tärkeä merkitys kasvien evoluutiossa.
Nopeimmillaan lajiutuminen voi alkaa vain yhden geenin mutaatiosta. Kotiloilla mutaatio yhdessä geenissä voi saada kuoren kiertymään vastapäivään. Tämä johtaa lisääntymisesteeseen, koska eri suuntiin kiertyneet kotilot eivät pysty parittelemaan keskenään. Lopputuloksena voi olla kaksi eri kotilolajia. Yleensä lajiutuminen on kuitenkin hidas tapahtumaketju.
Sl

Sl tarkoittaa seuraavia:
Rio Sul Serviços Aéreos Regionais, IATA-koodi SL, lentoyhtiö
Savonlinnan rautatieasema, liikennepaikkalyhenne Sl, rautatieliikennepaikka
Sierra Leone, ISO 3166-1 -koodi SL, valtio tai muu maantieteellinen alue
Siionin laulut, Vanhoillislestadiolaisten 329 hengellisen laulun kokoelma
SL, Mercedes-Benzin henkilöautomalli
sloveeni, ISO 639-1 -koodi sl, kieli
Storstockholms Lokaltrafik, SL, Suur-Tukholman paikallisliikennettä hoitava yhtiö
Suomen Leijonan ritarikunta, SL, suomalainen ritarikunta
syyslukukausi, sl., syksyyn sijoittuva oppilaitoksen työaika
Skolenes landsforbund, norjalainen ammattiliitto.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sl”, voi hakea sivunnimihaulla, laajalla sivunnimihaulla tai tekstihaulla.
T. J. Oshie

| T>  J. Oshie |
| --- | --- |

Henkilötiedot
Syntynyt: 23. joulukuuta 1986 (ikä 37) Mount Vernon, Washington
Kansalaisuus:   Yhdysvallat
Jääkiekkoilija
Pelipaikka:  laitahyökkääjä
Maila:  oikea
Pituus:  183 cm
Paino:  86 kg
Seura
Seura:  Washington Capitals
Sarja:  NHL
Pelinumero:  77
Pelaajaura
Pääsarjaura:  2009–
Aik. seurat:  St. Louis Blues
NHL-varaus:  24. varaus, 2005 St. Louis Blues
| Mitalit> Maa:   Yhdysvallat.Miesten jääkiekko.MM-kilpailut  | Mitalit> Maa:   Yhdysvallat.Miesten jääkiekko.MM-kilpailut  | Mitalit> Maa:   Yhdysvallat.Miesten jääkiekko.MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Pronssia | Ruotsi & Suomi 2013 | jääkiekko |  |
| Stanley Cup  |
| --- | --- | --- |
|  | Washington Capitals | 2018  |
Timothy ”T. J.” Oshie, Jr. (s. 23. joulukuuta 1986 Mount Vernon, Washington, Yhdysvallat) on yhdysvaltalainen jääkiekkoilija, pelipaikaltaan oikea laitahyökkääjä. Hän edustaa NHL-liigassa pelaavaa Washington Capitalsia.
Ura

Oshie on taustaltaan ojibway-intiaani. Uransa hän aloitti pelaten Minnesotassa Warroadin high school -joukkueessa, jonka jälkeen hän siirtyi USHL:n Sioux Falls Stampede -joukkueeseen. Tämän jälkeen hän pelasi NCAA-liigan Pohjois-Dakotan yliopistojoukkueessa kolme kautta. Oshie pelasi Yhdysvaltain alle 20-vuotiaiden maajoukkueessa kaudella 2005–2006.
13. toukokuuta 2008 Oshie päätti jättää yliopistoseuransa ja kirjoittaa sopimuksen St. Louis Bluesin kanssa. Lokakuussa 2008 hän siirtyi St. Louisiin tulokkaana. Ensimmäisen maalinsa hän teki 22. lokakuuta 2008 Detroit Red Wingsiä vastaan. Hän pelasi myös neljässä pudotuspeliottelussa, joissa hän jäi ilman tehopisteitä. Oshie muodosti tulokaskaudellaan tehokkaan ketjun Patrik Berglundin ja David Perronin kanssa. Ketju sai lempinimen The Kid Line. Hän oli tulokkaiden pistepörsissä yhdeksäs. Hänen maalinsa Vancouver Canucksia vastaan valittiin kuudenneksi NHL:n kauden 2008–2009 hienoimpien maalien listalla.
Oshie loukkaantui vääntötilanteessa Samuel Påhlssonia vastaan alkukaudella 2010–2011, ja hän oli sivussa kolme kuukautta. Oshie teki kauden aikana 49 ottelussa tehot 12+22=34. Kesäkuussa 2011 Oshie teki yksivuotisen jatkosopimuksen Bluesin kanssa, joka oli arvoltaan 2,35 miljoonaa dollaria.
Oshie valittiin Yhdysvaltain jääkiekkomaajoukkueeseen vuoden 2009 Sveitsin MM-kilpailuihin. Turnauksessa hän teki yhden maalin, puolivälierässä Suomea vastaan.
Oshie oli mukana myös Saksan MM-kisoissa 2010, jossa hän teki kuudessa ottelussa tehot 2+4=6. Oshie siirtyi Washington Capitalsiin kesällä 2015 vaihdossa, jossa St. Louisiin matkasivat Troy Brouwer ja Pheonix Copley.
Tammikuussa 2020 Oshie valittiin ensimmäisen kerran urallaan NHL tähdistöotteluun.
Aiheesta muualla

Wikimedia Commonsissa on kuvia tai muita tiedostoja aiheesta .
T. J. Oshie The Internet Hockey Databasessa (englanniksi)
Skýroksen lentoasema

Skýroksen lentoasema (kreik. Κρατικός Αερολιμένας Σκύρου, Kratikós Aeroliménas Skýrou, IATA: SKU, ICAO: LGSY, YPA: ΚΑΣΥ) on kansallinen lentoasema Skýroksen saarella Kreikassa.
Lentoasema aloitti toimintansa vuonna 1984. Se sijaitsee saaren pohjoiskärjessä lähellä Trachýn kylää, noin 17 kilometriä pohjoiseen saareen pääkylästä Skýroksen kylästä eli Chórasta. Lentokentän kiitotien pituus on 3 002 metriä ja leveys 30 metriä, ja se on rakennettu noin 13 metrin korkeudelle merenpinnasta laskettuna.
Serres

Serres voi tarkoittaa seuraavia:
Paikkoja

Sérres, kaupunki Pohjois-Kreikassa
Sérres, alueyksikkö Kreikassa Keski-Makedonian alueella
Serres-sur-Arget, kunta Ariègen departementissa Ranskassa
Serres, kunta Hautes-Alpesin departementissa Ranskassa
Henkilöitä

Michel Serres (1930–2019), ranskalainen filosofi
Yrityksiä

Serres Group, suomalainen muovialan yritys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Serres”, voi hakea sivunnimihaulla, laajalla sivunnimihaulla tai tekstihaulla.
Skanderbeg

Skanderbeg. Kaiverrus vuodelta 1600.
Georg Kastriota (alb. Gjergj Kastrioti), 6. toukokuuta (epävarma) 1405 – 17. tammikuuta 1468), yleisesti tunnettu nimellä Skanderbeg (alb. Skënderbeu), on Albanian historian tärkeimpiä henkilöitä. Maan kansallissankaria kutsutaan myös ”Albanian lohikäärmeeksi”. Hänet tunnetaan pääosin hänen taistelustaan osmaneja vastaan.
Gjergj joutui kuusivuotiaana vuonna 1412 eroon vanhemmistaan ja lähtemään sotilaskoulutukseen Turkkiin. Tämä johtui siitä, että Albania oli osmanien Turkin alistama, ja sulttaanin armeijaan kerättiin niin sanotulla devşirme-järjestelmällä poikia valloitetuista maista. Tällä tavalla muodostuivat esimerkiksi maineikkaat janitsaarit. Muslimina poika vaihtoi nimensä Iskanderiksi ja siihen liitettiin myöhemmin pääte beg, joka tarkoittaa herraa tai päällikköä. Näin muodostui nimi Skanderbeg.
Skanderbeg kohosi turkkilaisena sotilaana nopeasti tuhansien ratsumiesten komentajaksi. Johtaessaan joukon entiselle kotiseudulleen hän joutui aatteelliseen ristiriitaan. Hän ratkaisi asian pakenemalla Nišin taistelun jälkeen 1443 Turkin armeijan riveistä ja ottamalla aseellisesti haltuunsa vanhan kotikaupunkinsa Krujan. Valloituksena osoitukseksi hän nosti Krujan linnoituksen torniin punaisen lipun, jossa oli kaksipäinen kotka. Tätä tunnusta käytetään nykyään Albanian lipussa.
Skanderbegin aukio Tiranan ydinkeskustassa, keskellä Skanderbegin ratsastajapatsas.
Skanderbeg tuli kuuluisaksi energisyydestään ja levottomuudestaan. Hän oli jatkuvasti ratsailla ja teki iskuja osmanien varuskuntiin erityisesti Kastriotan maakunnassa. Turkki kokosi 40 000 miehen armeijan häntä vastaan. Puolustajat saivat kootuksi 15 000 miestä, joista puolet oli ratsumiehiä. Puolustusliittoa kutsuttiin Lezhën liigaksi. Kesäkuussa 1444 armeijat kohtasivat Torviollissa Itä-Albaniassa. Skanderbeg löi vastustajansa täydellisesti, mutta turkkilaiset eivät jättäneet albaaneja rauhaan. Osmanisulttaani Mehmed II kävi 25 vuoden ajan sotaa heitä vastaan ja piiritti Krujaa useasti. Skanderbegin elinaikana albaanit puolustautuivat menestyksellisesti, ja saivat apua Venetsian tasavallalta. Venetsia kuitenkin lopetti tukensa pelätessään Skanderbegin kasvavaa valtaa. Skanderbegistä luvattiin tapporaha, mutta albanialaiset pystyivät puolustautumaan myös Venetsiaa vastaan.
Skanderbeg kuoli malariaan vuonna 1468, ja albanialaisten puolustus romahti. Maa joutui osmanivaltion alistamaksi. Skanderbegin vaimo Andronike pakeni Italiaan vieden mukanaan joitakin kansallissankarille kuuluneita esineitä. Nämä ovat nykyisin albanialaisen kansallismielisyyden symboleja. Miekkaa ja vuohenpääkoristeista kypärää säilytetään Wienin taidehistoriallisessa museossa ja sen kopioita on esimerkiksi Krujan linnassa.
Tiranan ydinkeskustassa sijaitseva aukio on nimetty Skanderbegin aukioksi (alb. Sheshi Skënderbe), ja aukiolla on Skanderbergin ratsastajapatsas.
Aiheesta muualla

Elokuva Kultainen haarniska (1954) Internet Movie Databasessa (englanniksi)
Skanderbeg, keskeneräinen vuoden 2014 elokuva Internet Movie Databasessa (englanniksi)
Skanderbeg, Albanian kansallissankari. Lahjakkaan johtajan taistelu turkkilaisia vastaan, Helsingin Sanomat, 11.06.1939, nro 154, s. 31, Kansalliskirjaston digitaaliset aineistot
Talventähdet

| Talventähdet |
| --- | --- |
 Eranthis pinnatifida
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Ranunculales
Heimo::  Leinikkikasvit Ranunculaceae
Suku::  Talventähdet Eranthis  Salisb.
Katso myös
   Talventähdet Wikispeciesissä   Talventähdet Commonsissa 
Infobox OKNimi-testi OK: 
Talventähdet (Eranthis) on leinikkikasvien (Ranunculaceae) heimoon kuuluva kasvisuku, jonka lajeja tavataan luonnonvaraisena Euraasiassa.
Talventähdet alkavat kukkia todella varhain, joskus jopa lumen aikana. Ne ovat muiden leinikkikasvien tapaan myrkyllisiä. Ne kannattaa istuttaa tuoreeseen ja ravinteikkaaseen maahan, joka ei saisi kuivua kesällä kovin helposti. Talventähdet tarvitsevat tavanomaisen kalkituksen, puolivarjoa tai varjoa ja niiden kasvuväli on 10–15 senttimetriä. Nämä kasvit istutetaan 5–10 senttimetrin syvyyteen.
Kenties tunnetuin laji on italiantalventähti (Eranthis hyemalis), joka kasvaa korkeintaan 12 senttimetrin korkuiseksi.
Lajit

Eranthis albiflora
Turkintalventähti (Eranthis cilicica)
Italiantalventähti (Eranthis hyemalis)
Eranthis lobulata
Eranthis longistipitata
Eranthis pinnatifida
Eranthis sibirica
Vititalventähti (Eranthis stellata)
Eranthis byunsanensis
Aiheesta muualla

Finto: Kassu – Kasvien suomenkieliset nimet: Eranthis
Suomen Lajitietokeskus: Talventähdet – Eranthis
Sympathy for the Devil (albumi)

| Sympathy for the Devil Laibach |
| --- | --- | --- |

Cover-albumin tiedot
 Äänitetty : 1988
 Julkaistu: 19. maaliskuuta 1990
 Tuottaja(t): Laibach
 Tyylilaji: Industrial
 Kesto: 49.42
 Levy-yhtiö: Mute Records
Laibachin muut julkaisut
| Macbeth 1990 | 'Sympathy for the Devil' 1990 | Kapital 1992 |
Sympathy for the Devil on Laibach-yhtyeen pitkäsoitto. Levy sisältää Laibachin ja sen kahden sivuprojektin, Dreihunderttausend Verschiedene Krawalle ja Germania, versioita Rolling Stones -yhtyeen kappaleesta "Sympathy for the Devil". Kahta instrumentaali-versiota lukuun ottamatta kappaleet on julkaistu singleinä 25. syyskuuta 1988, hieman ennen Laibachin Let It Be -albumin julkaisua.
Kappaleet

Laibach: Sympathy for the Devil (Time for a Change) – 5.44
Laibach: Sympathy for the Devil (Dem Teufel Zugeneigt) – 4.54
300 000 V.K.: Sympathy for the Devil (Anastasia) – 5.37
Germania: Sympathy for the Devil (Who Killed the Kennedys) - instrumentaali – 5.49
Germania: Sympathy for the Devil (Who Killed the Kennedys) – 7.04
300 000 V.K.: Sympathy for the Devil (Soul to Waste) – 4.51
Laibach: Sympathy for the Devil – 7.52
300 000 V.K.: Sympathy for the Devil (Soul to Waste) - instrumentaali – 7.54
Sympathy for the Devil (Anastasia) -kappaleen on tehnyt Laibach, muut kappaleet ovat Mick Jaggerin ja Keith Richardsin tekemiä.
Skandar Keynes

Alexander Amin Casper ”Skandar” Keynes (s. 5. syyskuuta 1991 Lontoo) on englantilainen näyttelijä. Parhaiten hänet tunnetaan roolistaan Edmund Pevensienä elokuvissa Narnian tarinat: Velho ja leijona (2005), Narnian tarinat: Prinssi Kaspian (2008) ja Narnian tarinat: Kaspianin matka maailman ääriin (2010).
Keynesin vanhemmat ovat kirjailija Randal Keynes ja Zelfa Cecil Hourani. Hänen äitinsä Zelfan suku on peräisin Libanonista. Zelfan isä Cecil Faldo Hourani on Lähi-idässä kuuluisa kirjailija. Isänsä Randalin kautta Skandar puolestaan polveutuu Charles Darwinista, ja taloustieteilijä John Maynard Keynes on hänen isoisosetänsä.
Keynes harrastaa taekwondoa ja soittaa kornettia, huilua ja kitaraa. Hän sai äänenmurroksen Narnian tarinat: Velho ja leijona -elokuvan kuvausten aikana, joten osaa hänen äänistään näyttelee hänen isosiskonsa Soumaya Keynes.[lähde? ]
Aiheesta muualla

Skandar Keynesin kotisivut (Arkistoitu – Internet Archive) (englanniksi)
Take Off

Take Off
Take Off on Särkänniemen huvipuiston huvipuistolaite, jonka on valmistanut saksalainen Huss. Laitteen lautanen pyörii, ja samalla sen neljä gondolia, joihin mahtuu kymmenen matkustajaa (viisi kumpaankin päähän gondolia), pyörivät jopa 80 kilometrin tuntinopeudella. Take Off kohoaa melko alussa 14 metrin korkeuteen ja pysyy siellä loppuun asti. Koko laite painaa yhteensä 60 000 kg, ja laitteeseen pääsee ainoastaan yli 130 cm:n pituinen asiakas. Lautanen on pyöriessään enimmillään noin 40 asteen kulmassa. Laite kuljettaa tunnissa noin 1 400 matkustajaa.[lähde? ]
Take Off on valmistettu vuonna 1997. Se muistuttaa Linnanmäelläkin aikoinaan pyörinyttä Breakdancea, joka oli myös Hussin valmistama. Take Off on aiemmin pyörinyt ruotsalaisessa huvipuistossa, joten se tuotiin Särkänniemeen käytettynä. Laitteessa soitettiin ennen NRJ-musiikkikanavan musiikkia, mutta vuonna 2009 musiikkikanavaksi vaihdettiin Radio 957 ja vuonna 2012 Radio City.
Skúvoy

Skúvoy
| --- | --- |
Sijainti:  Skúvoyar Färsaaret Tanska
Saariryhmä:  Färsaaret
Merialue:  Atlantti
Korkein kohta:  Knúkur, 392 m
Pinta-ala:  9,8 km²
| --- | --- |
Asukasluku:  36
Asutuskeskukset:  Skúvoy
muokkaa - muokkaa wikitekstiä - muokkaa Wikidataa
Skúvoy on saari Färsaarilla. Se sijaitsee saariston keskiosissa ja sen pinta-ala on 10 neliökilometriä. Skúvoy sijaitsee Sandoyn saaresta etelään. Saarella on yksi asutuskeskus, Skúvoy, joka sijaitsee saaren itärannikolla. Skúvoyssä on myös kaksi vuorta: Knúkur (392 m) sekä Heyggjurin Mikli (391 m).
Aiheesta muualla

Kuvia tai muita tiedostoja aiheesta Skúvoy Wikimedia Commonsissa
Sirkka-Liisa Wilén

Sirkka-Liisa Wilén, oik. Wilén-Hiltunen (16. lokakuuta 1927 Kuusankoski – 25. elokuuta 2015) oli suomalainen näyttelijä. Hänen nimensä on kirjoitettu joidenkin elokuvien tiedoissa myös muodoissa Sirkka-Liisa Vilen, Sirkka Liisa Wilen ja Sirkka Wilén. Hän oli naimisissa näyttelijä-ohjaaja Aimo Hiltusen kanssa.
Filmografia

Kyläraittien kuningas (1945)
Tuhottu nuoruus (1947)
Kiikan lapset (1948)
Pontevat pommaripojat (1949)
Silmät hämärässä (1952)
Lännen lokarin veli (1952)
...ja Helena soittaa (1952)
Senni ja Savon sulttaani (1953)
Pekka Puupää (1953)
Kolmiapila (1953)
Majuri maantieltä (1954)
Kovanaama (1954)
Hei, rillumarei! (1954)
Onni etsii asuntoa (1955)
Helunan häämatka (1955)
Vääpeli Mynkhausen (1957)
Pikku Ilona ja hänen karitsansa (1957)
Pekka ja Pätkä sammakkomiehinä (1957)
Kovaa peliä Pohjolassa (1959)
Rakas... (1961)
Nuoruuteni savotat (1988)
Aiheesta muualla

/ Sirkka-Liisa Wilén Internet Movie Databasessa. (englanniksi)
Sirkka-Liisa Wilén Elonetissä.
Sven Rinman

Sven Rinman
Sven Rinman (1720–1792) oli ruotsalainen vuoritieteilijä, kemisti ja metallurgi. Rinmania sanotaan joskus Ruotsin "vuorialan isäksi". Hän teki ansiokasta työtä raudan ja teräksen valmistusmenetelmien kehittämiseksi. Rinman perusti kaivoksia, teki keksintöjä ja paransi sulatusprosessia. Hänet valittiin 1753 Ruotsin tiedeakatemian jäseneksi.
Rinmanin mukaan on nimetty väriaine Rinmanin vihreä eli koboltinvihreä.
Aiheesta muualla

Kuvia tai muita tiedostoja aiheesta Sven Rinman Wikimedia Commonsissa